Publication: Magyar Közlöny
Issue: MK-2001-100 (Year: 2001, Number: 100)
Era: 1990-2004
Section: a 163/2001. (IX. 14.) Korm. rendelethez
Paragraph Index: 454

a 163/2001. (IX. 14.) Korm. rendelethez Állami részvétellel működő kockázati tőkealapok, tőketársaságok és más hasonló céllal működő jogi személyek TKV-ket érintő befektetéseire vonatkozó szabályok Fogalmak: Vállalkozások megalakulása, működésük korai szakasza: amennyiben a vállalkozások — bár lehetnek éppen alakulás alatt vagy működhetnek már rövid ideje — termékeiket még nem hozták kereskedelmi forgalomba vagy amennyiben a vállalkozás még a kutatás és termékfejlesztés szakaszában van, vagy amennyiben a termékfejlesztés szakasza már lezárult és további pénzügyi befektetésre van szüksége ahhoz, hogy a gyártást és kereskedelmi forgalmazást elindíthassa. Piaci magánbefektető elve: nem minősül állami támogatásnak azon tőkejuttatás, melyet az adott kedvezményezett vállalkozás jelenlegi és a jövőben várható pénzügyi, gazdasági, piaci helyzetének ismeretében, csak a közép- és hosszú távú jövedelmezőségi szempontokat figyelembe véve nem állami tulajdonú és/vagy irányítású gazdálkodó szerv is végrehajtana/végrehajtott volna. A kockázati tőkealapnak és tőketársaságnak az alábbi feltételek többsége teljesülése esetén nyújtható támogatás:

Source: https://magyarkozlony.hu/hivatalos-lapok/f8eddb6876e5803b7cca7f151b46d5db8d88c396/dokumentumok/258f86271b0620243d7218b81c6d7071b6342a0c/letoltes